P2P

P2P () – tinklo modelis, kuriame keitimasis resursais vyksta tiesiogiai tarp vartotojų. Tai yra priešingybė kliento-serverio modeliui. Gryname P2P tinkle nėra kliento ir serverio sąvokų – susijungę vartotojai yra lygiaverčiai, t. y. kiekvienas veikia ir kaip klientas, ir kaip serveris.

Enciklopedinis kompiuterijos žodynas siūlo lietuvišką „peer-to-peer“ atitikmenį lygiarangiai. Jame lygiarangių architektūra apibrėžiama kaip „tinklo architektūra, sudaryta iš dviejų arba daugiau kompiuterių, kurie keičiasi duomenimis naudodami tą pačią arba to paties tipo programinę įrangą“.

Vienas iš P2P modelio taikymo pavyzdžių yra IRC pokalbis ar failo siuntimas tarp pastarosios programos vartotojų DCC protokolo pagrindu (). Centriniai serveriai šiuo atveju reikalingi tik tam, kad padėtų surasti kitą pusę, o paskui bendravimas jau vyksta tiesiogiai. „Gnutella“ ir kitos panašios sistemos sugeba atlikti paiešką ir nenaudodamos centrinio serverio. Tokių sistemų neįmanoma išjungti iš vieno centro: kartą paleistos, jos veikia tol, kol yra pakankamai norinčių jomis naudotis klientų.

Vienas iš žinomiausių P2P pritaikymo pavyzdžių yra „BitTorrent“ rinkmenų dalinimosi programa. „Bitcoin“ kriptovaliuta, „Ethereum“ platforma taip pat veikia P2P pagrindu.

 Pagrindiniai principai 
P2P tinkle resursų (atminties, tinklo, procesoriaus) naudojimas yra tolygiai paskirstytas tarp visų tinklo narių, kurie gali naudoti ir vienas kito resursus. Šių resursų naudojimą P2P tinkle kiekvienas narys kontroliuoja autonomiškai. Tinklo nariai sujungti internetu, kuriame nario IP adresas laikui bėgant gali keistis. Nuolat vyksta narių kaita: vieni pasitraukia, ateina kiti. Nariai susisiekia vienas su kitu tiesiogiai, be centralizuotos kontrolės ar koordinacijos. Centralizuoti serveriai kai kada naudojami tik darbo optimizavimui (hibridinės sistemos). Nariai nebeskirstomi į klientus ir serverius savokų, nes bet kuris narys atlieka abu vaidmenis. Visa sistema kuriama taip, kad veiktų savaime.www.systems.ethz.ch/education/courses/fs09/acn/lectures/8.P2P_4x1.pdf

Pranašumai:
 Centriniam serveriui išėjus iš rikiuotės, susijungę vartotojai ir toliau gali bendrauti;
 Pasiekiami didesni greičiai, nes išvengiama tarpinės grandies – serverio;
 Serveris nežino, kokia informacija keičiasi vartotojai;
 Serveris papildomai neapkraunamas.

 P2P architektūros modeliai 

Egzistuoja du pagrindiniai architektūrų modelių tipai:

Decentralizuoti:
 Bet kuris mazgas veikia ir kaip klientas, ir kaip serveris.
 Nėra centrinio serverio.
Hibridiniai:
 Yra centrinis serveris, saugantis informaciją apie mazgus ir prireikus teikiantis informaciją.
 Šis serveris nesaugo duomenų, kuriais mazgai nori dalintis tarpusavyje. Pavyzdžiui, mazgas informuoja serverį, kokius failus jis gali pateikti. Kitas mazgas kreipiasi į serverį, prašydamas šių duomenų. Serveris tiesiog nurodo, kur yra duomenis saugantis mazgas.

Galimos ir mišrios sistemos, tuo pat metu naudojančios abu modelius. Kai kada kartu naudojamas ir kliento – serverio modelis.

Grynomis P2P laikomos tik decentralizuota architektūra paremtos sistemos.
Galima išskirti dvi pagrindines tokių architektūrų klases: bestruktūrės (), pvz., „Gnutella“ ir struktūrizuotos sistemas (), žymiausi iš kurių yra „Chord“, „P-Grid“, „Pastry“.

 P2P keitimosi failais tinklai 
Tinklas  KlientaiAres  Ares Galaxy, Warez P2P, FilecrocBitTorrent  Azureus, BitComet, BitTorrent, BitTornado, KTorrent, Morpheus, Opera, µTorrentDirect Connect  DC++, NeoModus Direct Connect, BCDC++, ApexDC++, StrongDC++Gnutella  LimeWire, MorpheusFreenet eD2K  eDonkey, eMule, xMule, aMuleiMesh  iMesh, MorpheusKademlia  eMuleNapsterKazaa  Kazaa, MorpheusSoulseek  SoulseekGrokster  Morpheus

 Daugiatinklė P2P programinė įranga 
 Programinė įranga/klientas Tinklai arba protokolai OS Licencija aMule eD2K, Kad Daugiaplatformė GPL eMule eD2K, Kad Windows GPL FileScope eD2K, Gnutella, Gnutella2, OpenNAP Daugiaplatformė GPL giFT eD2K, FastTrack, Gnutella Daugiaplatformė GPL Gnucleus Gnutella, Gnutella2 Windows GPL iMesh FastTrack, eD2K, Gnutella, Gnutella2 Windows KCeasy Ares, FastTrack, Gnutella, OpenFT Windows GPL Kiwi Alpha Gnutella, Gnutella2 Windows MLDonkey BitTorrent, Direct Connect, eD2K, FastTrack, Gnutella, Gnutella2,<br\> Kad, OpenNap, SoulSeek, HTTP/FTP Daugiaplatformė GPL Morpheus NEO tinklas, Gnutella, Gnutella2, BitTorrent Windows Napshare Key network, MUTE tinklas Linux, Windows GPL Shareaza BitTorrent, eD2K, Gnutella, Gnutella2 Windows GPL Zultrax Gnutella, ZEPP Windows

 Išnašos 

Kategorija:Internetas